CELEX: 32019R1140
Language: et
Date: 2019-07-03 00:00:00
Title: Komisjoni rakendusmäärus (EL) 2019/1140, 3. juuli 2019, millega kehtestatakse Euroopa Parlamendi ja nõukogu määruse (EL) nr 1303/2013 kohaselt kontrolliaruannete ja iga-aastase auditiaruande näidised rahastamisvahendite jaoks, mida rakendavad Euroopa Investeerimispank ja muud rahvusvahelised finantseerimisasutused, milles liikmesriigil on osalus

4.7.2019   
               
               
                  ET
               
               
                  Euroopa Liidu Teataja
               
               
                  L 180/15
               
            
         KOMISJONI RAKENDUSMÄÄRUS (EL) 2019/1140,
         3. juuli 2019,
         millega kehtestatakse Euroopa Parlamendi ja nõukogu määruse (EL) nr 1303/2013 kohaselt kontrolliaruannete ja iga-aastase auditiaruande näidised rahastamisvahendite jaoks, mida rakendavad Euroopa Investeerimispank ja muud rahvusvahelised finantseerimisasutused, milles liikmesriigil on osalus
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006, (1) ning mida on muudetud määrusega (EL, Euratom) 2018/1046, (2) eriti selle artikli 40 lõike 1 neljandat lõiku,
         olles konsulteerinud Euroopa struktuuri- ja investeerimisfondide koordineerimiskomiteega
         ning arvestades järgmist:
         
                     (1)
                  
                  
                     Määruse (EL) nr 1303/2013 (muudetud määrusega (EL, Euratom) 2018/1046) artikli 40 lõike 1 kolmandas lõigus on sätestatud nõue, mille kohaselt tuleb Euroopa Investeerimispangal (EIP) ja muudel rahvusvahelistel finantseerimisasutustel, milles liikmesriigil on osalus, esitada koos iga maksetaotlusega kõnealuse määruse artikli 124 ning Euroopa Parlamendi ja nõukogu määruse (EL) nr 1305/2013 (3) artikli 65 kohaselt määratud asutustele kontrolliaruanne ning komisjonile ja määratud asutustele iga-aastane auditiaruanne, mille on koostanud nende välisaudiitorid.
                  
               
                     (2)
                  
                  
                     Selleks et EIP või muu rahvusvaheline finantseerimisasutus, milles liikmesriigil on osalus, saaks määratud asutustele ja komisjonile esitada järjepidevat, kvaliteetset ja õigeaegset teavet, eelkõige pidades silmas Euroopa Parlamendi ja nõukogu määruse (EL) nr 1303/2013 artikli 127 lõikes 5 ning Euroopa Parlamendi ja nõukogu määruse (EL) nr 1306/2013 (4) artikli 9 lõikes 2 osutatud aruande esitamise tähtaega, tuleks nii kontrolliaruande kui ka iga-aastase auditiaruande jaoks kehtestada standardvorm, milles sätestatakse ühtsed nõuded struktuuri, ajakava ja teabe sisu kohta.
                  
               
                     (3)
                  
                  
                     Selleks et määratud asutused saaksid täita oma kohustusi seoses kontrollide ja audititega, on asjakohane, et EIP või muud rahvusvahelised finantseerimisasutused, milles liikmesriigil on osalus, esitavad määratud asutustele vajalikud dokumendid.
                  
               
                     (4)
                  
                  
                     Selle tagamiseks, et määratud asutused saaksid tõhusalt kasutada uusi sätteid, mida kooskõlas määruse (EL, Euratom) 2018/1046 artikliga 282 kohaldatakse alates 2. augustist 2018, peaks käesolev määrus jõustuma järgmisel päeval pärast selle avaldamist Euroopa Liidu Teatajas,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kontrolliaruande näidis
            Määruse (EL) nr 1303/2013 artikli 40 lõike 1 kolmandas lõigus osutatud kontrolliaruanne koostatakse vastavalt käesoleva määruse I lisas esitatud näidisele.
         
         
            Artikkel 2
            Iga-aastase auditiaruande näidis
            Määruse (EL) nr 1303/2013 artikli 40 lõike 1 kolmandas lõigus osutatud iga-aastane auditiaruanne koostatakse vastavalt käesoleva määruse II lisas esitatud näidisele ning esitatakse määratud asutustele ja komisjonile võrdlusaruandeaasta lõpule järgnevaks 31. detsembriks.
         
         
            Artikkel 3
            Kontrollimiseks ja auditeerimiseks vajalikud dokumendid
            EIP või muu rahvusvaheline finantseerimisasutus, milles liikmesriigil on osalus, esitab määratud asutustele kõik kättesaadavad dokumendid, mida kõnealused asutused vajavad määruse (EL) nr 1303/2013 artikli 125 lõikes 5 ja artiklis 127 ning määruse (EL) nr 1306/2013 artiklis 9 ja artikli 59 lõikes 1 sätestatud kohustuste täitmiseks.
         
         
            Artikkel 4
            Jõustumine
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuli 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 347, 20.12.2013, lk 320.
         
            (2)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).
         
            (3)  Euroopa Parlamendi ja nõukogu 17. detsembri 2013. aasta määrus (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).
         
            (4)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).
      
      
         
            I LISA
            
               Kontrolliaruande näidis
            
            
                     
                        A.
                     
                     
                        Kontrolliaruanne, mis on seotud komisjonile esitatud maksetaotlusega: [viide] [kavandatud kuupäev]
                     
                  
                     
                        B.
                     
                     
                        Liikmesriigi poolt kontrolliaruande taotlemise kuupäev (vähemalt kaks kuud enne punktis A märgitud kavandatud kuupäeva): [kuupäev]
                     
                  
                     
                        C.
                     
                     
                        Võrdlusperiood:
                        
                                    1.
                                 
                                 
                                    Lõppsaajatele tehtud maksete kogusumma ning määruse (EL) nr 1303/2013 artikli 37 lõikes 7 osutatud juhtudel lõppsaajate kasuks tehtud maksete kogusumma, märkides eraldi Euroopa struktuuri- ja investeerimisfondide ning riikliku avaliku ja erasektori rahalise osaluse.
                                 
                              
                                    2.
                                 
                                 
                                    Garantiilepingutele eraldatud vahendite kogusumma, olenemata sellest, kas need on veel välja maksmata või juba välja makstud, ning mis on ette nähtud selleks, et tasuda võimalikke garantiihüvitisi kahjude eest, mis on arvutatud mõistliku riskide eelhindamise alusel, mis hõlmab mitut uute laenudega või muid riske kandvate investeeringutega koormatud summat uute investeeringute jaoks lõppsaajasse, märkides eraldi Euroopa struktuuri- ja investeerimisfondide ning riikliku avaliku ja erasektori rahalise osaluse.
                                 
                              
                                    3.
                                 
                                 
                                    Kantud halduskulude ja/või rahastamisvahendist makstud haldustasude kogusumma, märkides eraldi Euroopa struktuuri- ja investeerimisfondide ning riikliku avaliku ja erasektori rahalise osaluse.
                                 
                              
                                    4.
                                 
                                 
                                    Investeerimisstrateegia või samaväärsete rahastamislepingus määratletud dokumentide rakendamise seis.
                                 
                              
                                    5.
                                 
                                 
                                    Edusammude analüüs: rakenduskava raames eraldatud summade ja finantsvahendajatele tehtud väljamaksete maht.
                                 
                              
                                    6.
                                 
                                 
                                    Seire ja sellest tulenevad järelmeetmed.
                                 
                              
                                    7.
                                 
                                 
                                    Nende intresside ja muude tulude summa, mis on seotud Euroopa struktuuri- ja investeerimisfondidest rahastamisvahenditele makstud toetusega, nagu on osutatud määruse (EL) nr 1303/2013 artiklis 43.
                                 
                              
                                    8.
                                 
                                 
                                    Rahastamisvahenditele investeeringutest või garantiilepingutele määratud vabanenud vahenditest tagasi makstud koguvahendid, sealhulgas kapitali tagasimaksed ning tulud ja muud sissetulekud või kasum, nagu intress, garantiitasud, dividendid, kapitalikasum või mis tahes muu investeeringutest tulenev tulu, mis on seotud Euroopa struktuuri- ja investeerimisfondidest saadud toetusega, nagu on osutatud määruse (EL) nr 1303/2013 artiklis 44.
                                 
                              
                  Lisa: loetelu rahastamisvahendist toetust saanud lõppsaajatega tehtud tehingutest, mille summa peaks vastama punktides 1 ja 2 osutatud summadele, ja punktis 3 osutatud summade puhul üksikasjalik jaotus rahastamisvahendite kaupa.
         
      
      
         
            II LISA
            
               Iga-aastase auditiaruande näidis
            
            1.   SISSEJUHATUS
            1.1.   Aruande koostamises osalenud välise audiitorühingu andmed.
            1.2.   Võrdlusperiood (nt 1. juuli aastal N – 1 – 30. juuni aastal N).
            1.3.   Auditiaruandega hõlmatud rahastamisvahendi(te)/volitus(t)e ja rakenduskava(de) või maaelu arengu programmi(de) andmed. Rahastamisleping, mille kohta aruanne on koostatud („Rahastamisleping“).
            2.   EIP/EIFi VÕI MUUDE RAHVUSVAHELISTE FINANTSEERIMISASUTUSTE KOHALDATAVATE SISEKONTROLLISÜSTEEMIDE AUDIT
            EIP või muude liikmesriigi osalusega rahvusvaheliste finantseerimisasutuste sisekontrollisüsteemi välisauditi tulemused. Auditis hinnatakse sisekontrollisüsteemi ülesehitust ja tulemuslikkust ning see hõlmab järgmisi elemente.
            
                        2.1.
                     
                     
                        Volituste heakskiitmise protsess
                     
                  
                        2.2.
                     
                     
                        Finantsvahendajate hindamise ja valiku protsess: ametlik ja kvaliteedihindamine
                     
                  
                        2.3.
                     
                     
                        Finantsvahendajatega tehtavate tehingute heakskiitmise protsess ja asjakohaste rahastamislepingute allkirjastamine
                     
                  
                        2.4.
                     
                     
                        Kui tegemist on rahalise osalusega liidu tasandil loodud rahastamisvahendites, sealhulgas VKEde algatuse vahendites, ning määruse (EL) nr 1303/2013 artikli 39a kohase Euroopa struktuuri- ja investeerimisfondide ja EFSI vahendite kombineerimisega, esitada vahendi loomise protsess kooskõlas asjaomastes artiklites sätestatud reeglitega (nt määruse (EL) nr 1303/2013 artiklid 39 ja 39a)
                     
                  
                        2.5.
                     
                     
                        Finantsvahendajate järelevalve protsessid, mis on seotud järgmisega:
                        
                                    2.5.1.
                                 
                                 
                                    finantsvahendajate aruandlus
                                 
                              
                                    2.5.2.
                                 
                                 
                                    dokumenteerimine
                                 
                              
                                    2.5.3.
                                 
                                 
                                    väljamaksed lõppsaajatele
                                 
                              
                                    2.5.4.
                                 
                                 
                                    lõppsaajale antava toetuse rahastamiskõlblikkus
                                 
                              
                                    2.5.5.
                                 
                                 
                                    finantsvahendajate haldustasud ja -kulud
                                 
                              
                                    2.5.6.
                                 
                                 
                                    nähtavusnõuded
                                 
                              
                                    2.5.7.
                                 
                                 
                                    finantsvahendajate poolt riigiabi nõuete rakendamine ja EAFRD puhul (mis on osaliselt riigiabi eeskirjade täitmisest vabastatud) fondispetsiifiliste nõuete rakendamine, sh asjakohasel juhul abi kumuleerumist käsitlevate reeglite järgimine
                                 
                              
                                    2.5.8.
                                 
                                 
                                    investorite diferentseeritud kohtlemine, kui see on asjakohane
                                 
                              
                                    2.5.9.
                                 
                                 
                                    määruse (EL) nr 1303/2013 (ajakohastatud määrusega (EL) 2018/1046) artiklis 38 sätestatud maksudega seotud nõuete täitmine
                                 
                              
                  
                        2.6.
                     
                     
                        Korraldusasutuselt saadud maksete töötlemise süsteemid
                     
                  
                        2.7.
                     
                     
                        Halduskulude ja -tasudega seotud summade arvutamise ja maksmise süsteemid
                     
                  
                        2.8.
                     
                     
                        Finantsvahendajatele tehtavate maksete töötlemise süsteemid
                     
                  
                        2.9.
                     
                     
                        Euroopa struktuuri- ja investeerimisfondide toetusest rahastamisvahendile tekkiva intressi ja muude tulude töötlemise süsteemid
                     
                  Punktide 2.1–2.4 puhul pärast esimese iga-aastase auditiaruande esitamist: teave üksnes kehtivate menetluste või kehtiva korra ajakohastamise või muutmise kohta ning nende hindamine järgmistes aastaaruannetes.
            Punktide 2.5–2.9 puhul: asjaomaseid sisesüsteeme ja -protsesse hõlmava auditi tulemused.
            
                        2.10.
                     
                     
                        Lõpetamise ajal tuleb viimases auditiaruandes lisaks punktides 2.1–2.9 nimetatud elementidele esitada järgmised andmed
                        
                                    2.10.1.
                                 
                                 
                                    Investorite diferentseeritud kohtlemise kasutamine
                                 
                              
                                    2.10.2.
                                 
                                 
                                    Saavutatud kordaja suhe võrreldes garantiid andvate rahastamisvahendite jaoks sõlmitud garantiilepingutes kokkulepitud kordaja suhtega
                                 
                              
                                    2.10.3.
                                 
                                 
                                    Kapitaliseeritud intressitoetuste või garantiitasude toetuste summa vastavalt määruse (EL) nr 1303/2013 artikli 42 lõike 1 punktile c
                                 
                              
                                    2.10.4.
                                 
                                 
                                    Kapitaliseeritud halduskulude ja -tasude summa vastavalt määruse (EL) nr 1303/2013 artikli 42 lõikele 2
                                 
                              
                                    2.10.5.
                                 
                                 
                                    Tinghoiukontole tehtud programmimaksete summa vastavalt määruse (EL) nr 1303/2013 artikli 42 lõikele 3
                                 
                              
                                    2.10.6.
                                 
                                 
                                    Euroopa struktuuri- ja investeerimisfondidest rahastamisvahenditele makstud toetusega seotud intresside ja muude tulude kasutamine vastavalt määruse (EL) nr 1303/2013 artiklile 43
                                 
                              
                                    2.10.7.
                                 
                                 
                                    Euroopa struktuuri- ja investeerimisfondidest saadud toetusele omistatavate, rahastamisvahenditele tagasimakstud vahendite kasutamine kuni rahastamiskõlblikkusperioodi lõpuni ning pärast rahastamiskõlblikkusperioodi nende vahendite kasutamiseks kehtestatud kord vastavalt määruse (EL) nr 1303/2013 artiklitele 44 ja 45
                                 
                              
                  3.   AUDITI JÄRELDUSED
            3.1.   Järeldus selle kohta, kas väline audiitorühing võib anda piisava kindluse EIP või muude liikmesriigi osalusega rahvusvaheliste finantseerimisasutuste kehtestatud sisekontrollisüsteemi ülesehituse ja tulemuslikkuse kohta, vastavalt kohaldatavatele normidele seoses punktis 2 osutatud elementidega.
            3.2.   Audititegevusest tulenevad tähelepanekud ja soovitused
            Punktid 3.1 ja 3.2 peavad põhinema punktis 2 osutatud audititegevuse tulemustel ning kui see on asjakohane, peab nendes arvesse võtma rahastamisvahendeid rakendava sama asutuse ja/või rahastamisvahendite samade volituste suhtes tehtud muude riiklike või liidu auditite tulemusi.